ZRUŠENÉ všeobecne záväzným nariadením č. 13/2004.

Všeobecne záväzné nariadenie
hlavného mesta Slovenskej republiky Bratislavy
č. 4/2002
zo 14. marca 2002
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 13/2001 o miestnom poplatku za zber, prepravu a zneškodňovanie komunálnych odpadov a drobných stavebných odpadov v znení všeobecne záväzného nariadenia č. 2/2002
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a f) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona Slovenskej národnej rady č. 130/1991 Zb. a § 15 zákona Slovenskej národnej rady č. 544/1990 Zb. o miestnych poplatkoch ustanovuje:

Čl. I
Všeobecne záväzné nariadenie hlavného mesta Slovenskej republiky Bratislavy č. 13/2001 o miestnom poplatku za zber, prepravu a zneškodňovanie komunálnych odpadov a drobných stavebných odpadov v znení všeobecne záväzného nariadenia č. 2/2002 sa mení a dopĺňa takto:
1.	V § 3 ods. 2 druhá veta znie:
“Ak je takýto priestor súčasťou bytového domu, správca bytového domu je povinný oznámiť do 30. apríla 2002 správcovi poplatku, ktorí poplatníci uhrádzajú poplatok prostredníctvom správcu bytového domu. Každú zmenu je správca bytového domu povinný oznámiť správcovi poplatku do 30 dní.”.
2.	V § 5 odsek 4 znie:
“(4) Správca bytového domu alebo spoločenstvo vlastníkov bytov rozpíše výšku poplatku na jedného poplatníka podľa počtu osôb bývajúcich v bytovom dome.”.
3.	§ 5 sa dopĺňa odsekom 5, ktorý znie:
“(5) Skutočné náklady za zber, prepravu a zneškodňovanie komunálnych odpadov vyúčtujú správcovia bytových domov poplatníkom spolu s vyúčtovaním úhrad za plnenia poskytované s užívaním bytu.”.
4.	V prílohe č. 1 sa vypúšťa časť:
“Poplatok za dovoz novej alebo odvoz nepotrebnej nádoby:

nádoba	50 Sk	
kontajner	300 Sk	
Poplatok za stratu nádoby:

110 l nádoba	840 Sk	
120 l nádoba	1 470 Sk	
240 l nádoba	1 960 Sk	
1 100 l kontajner	11 970 Sk".	

Čl. II
Toto všeobecne záväzné nariadenie nadobúda účinnosť 1. apríla 2002.

Jozef Moravčík
primátor